Acord Ple de condemna als atacs a Ucraïna
28 febr. 2022

En la matinada de hui, les forces armades de la Federació Russa han ordenat un atac militar a Ucraïna i han iniciat una guerra inadmissible.

Estes accions constituïxen una clara violació de la integritat territorial i de la sobirania  d'Ucraïna i són incompatibles amb els principis de la Carta de les Nacions Unides i la resta de principis del Dret Internacional.

En un dia tan dolorós com el de hui, en què contemplem desolats com en Europa s’obri una confrontació bèl·lica, des de l'Ajuntament de Catarroja, com a representants de la ciutadania catarrogina, volem manifestar la nostra defensa de la pau i la condemna d’esta i totes les agressions militars i exigim el cessament immediat de tota violència i el restabliment de la pau. Per aconseguir-ho, la diplomàcia i el dret internacional han de prevaldre en el marc de Nacions Unides.

Volem manifestar la nostra solidaritat al poble ucraïnés, i reclamar que Espanya i la resta d’estats europeus juguen un paper actiu en la necessària ajuda humanitària i l’acollida de persones refugiades. Així mateix, sol·licitem al Consell i el govern central que col·laboren per facilitar el retorn dels valencians i valencianes residents a Ucraïna.